গণপ্রজাতন্ত্রী বাংলাদেশ সরকার

জনপ্রশাসন মন্ত্রণালয়

বিসিএস প্রশাসন একাডেমি

শাহবাগ, ঢাকা

www.bcsadminacademy.gov.bd

তারিখঃ ২৮ ফেব্রুয়ারি ২০১৮

**বিসিএস প্রশাসন একাডেমিতে চলমান ১০৪তম, ১০৫তম ও ১০৬তম আইন ও প্রশাসন কোর্সের ফীডব্যাক সেশন**

আজ ২৮ ফেব্রুয়ারি ২০১৮ বুধবার বিসিএস প্রশাসন একাডেমিতে চলমান ১০৪তম, ১০৫তম ও ১০৬তম আইন ও প্রশাসন কোর্সের ফীডব্যাক সেশন অনুষ্ঠিত হয়। ফীডব্যাক সেশন পরিচালনা করেন পরিচালক (প্রশাসন) ও কোর্স পরিচালক জনাব মাহমুদ হাসান এবং সভাপতিত্ব করেন সম্মানিত রেক্টর ও কোর্স উপদেষ্টা জনাব মো: আনোয়ারুল ইসলাম সিকদার এনডিসি। সেশন শুরুর প্রারম্ভে সিনিয়র সহকারী সচিব পদে পদোন্নতি পাওয়ায় ১০৪তম আইন ও প্রশাসন কোর্সের ২ জন কর্মকর্তাকে সম্মানিত রেক্টর মহোদয় ফুল দিয়ে শুভেচ্ছা জ্ঞাপন করেন। ফীডব্যাক সেশনে প্রশিক্ষণার্থীগণ কোর্স ও একাডেমি সংক্রান্ত বিভিন্ন বিষয় নিয়ে মতামত ব্যক্ত করেন। কোর্স ম্যানেজমেন্ট টীম ও উপপরিচালক (সেবা) প্রশিক্ষণার্থীদের উত্থাপিত বিভিন্ন বিষয়ে একাডেমির অবস্থান তুলে ধরেন। সম্মানিত কোর্স পরিচালক ফীডব্যাক সেশনে উপস্থিত থাকার জন্য রেক্টর মহোদয়কে আন্তরিক ধন্যবাদ জানান। সম্মানিত রেক্টর মহোদয় গভীর মনোযোগ সহকারে প্রশিক্ষণার্থীদের মতামত শ্রবণ করেন। তিনি প্রশিক্ষণার্থীদের উত্থাপিত সকল বিষয়ে একাডেমির গৃহীত পদক্ষেপ তুলে ধরেন। ১০৪তম, ১০৫তম ও ১০৬তম আইন ও প্রশাসন কোর্স সুষ্ঠু, সুন্দর ও সফলভাবে সম্পন্ন করার জন্য তিনি সকলের সহযোগীতা কামনা করেন এবং কোর্স ম্যানেজমেন্ট টীমকে বিভিন্ন নির্দেশনা প্রদান করেন।

কোর্স পরিচালক

১০৪তম, ১০৫তম ও ১০৬তম আইন ও প্রশাসন কোর্স

বিসিএস প্রশাসন একাডেমি